OpenLLM-France/wikimedia huggingface dataset:
# Josef Albers

Josef Albers (Bottrop, 1888ko martxoaren 19a - New Haven, Connecticut, 1976ko martxoaren 25a) alemaniar artista eta irakaslea izan zen. Bauhausen, Blackmountain Collegen eta Yaleko Unibertsitateko diseinu sailean irakatsi zuen. XX. mendeko arte bisualetako irakasle eraginkorrenetako bat izan zen.
Munichen eta Weimarko Bauhausen ikasi zuen artea eta gero irakasle izan zen Dessauko Bauhausen. Naziek eskola itxi ondoren, Albers Ameriketako Estatu Batuetara joan zen. Philip Johnsonek lana eskaini zion Black Mountain Collegen eta bertan margolaritza programa zuzendu zuen 1949ra arte. 1950etik 1958ra diseinu saila zuzendu zuen Yale Unibertsitatean.
Artista gisa argazkigintza, tipografia, muralak eta grabatuak egin zituen. Bere margolan abstraktuengatik ezagutzen da batez ere.
1963an Interaction of Color argitaratu zuen, kolorea irakasteko eta ikasteko modu esperimental gisa.
* Datuak: Q170071
* Multimedia: Josef Albers / Q170071
# Joseba Zulaika

Joseba Zulaika Irureta (Itziar, Gipuzkoa, 1948ko martxoaren 24a-) antropologoa eta euskal idazle eta ikertzailea da.
Nevada Renoko Unibertsitatean lanean ibili izan da Center for Basque Studies delakoan.

## Biografia

Deustuko Unibertsitatean filosofian lizentziatu zen, eta AEBetako Princetongo Unibertsitatean doktoregoa lortu zuen antropologiaz. Gaur egun, Basque Studies Programeko zuzendari da eta Antropologia eta Euskal Kulturako eskolak ematen ditu Renoko Unibertsitatean (Nevada).
Imanol Muruaren tesi-zuzendaria izan zen Txema Ramírez de la Piscinarekin, ETAren jardun armatuaren bukaeraren azterketa egin zuten hor ("The end of eta (2007-2011): narratives from the media and from the actors"). Bake-prozesuaz 2015an Muruak argitaratuko zuen Ekarri armak liburu arrakastatsuaren abiapuntua izango zena.
Hauek dira Zulaikak argitaratu dituen lan nagusiak: Ehiztariaren erotika (1990), La violencia vasca: metáfora y sacramento (1990), Caza, símbolo y eros (1992), Migración, etnicidad y etnonacionalismo (elkarlanean, 1996), Del cromañón al carnaval (1996), Crónica de una seducción: el Museo Guggenheim de Bilbao (1997) eta Vieja luna de Bilbao: crónicas de mi generación (2014)

## Lanak
### Nobela

* Zu zara... (1982, Hordago).

### Saiakera

* Bertsolariaren jokoa eta jolasa (1985, Baroja)
* Basque Violence: Metaphor and Sacrament (1988, University of Nevada Press)
* Ehiztariaren erotika (1990, Erein)
* Bertsolaritzaz bi saio (2003, Bertsolari)
* ETAren hautsa (2006, Alberdania).

### Poesia

* Adanen poema amaigabea (1975, Haranburu).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) Murua Uria, Imanol. (2014). «The end of eta (2007-2011): narratives from the media and from the actors)» www.educacion.gob.es Teseo (Noiz kontsultatua: 2019-01-03).

## Ikus, gainera

* Gipuzkoako idazleen zerrenda

## Kanpo estekak

* Joseba Zulaika literaturaren zubitegian
* Joseba Zulaika Alberdanian
* "Euskal Irudia munduan terrorismo diskurtsoaren baitan birziklatzen da" elkarrizketa Argia astekarian (1995)
* "Askatasunaren eta iraultzaren ikuspegi oso naifa genuen" elkarrizketa Berria egunkarian (2014-11-09)
* Datuak: Q4891554
* Multimedia: Joseba Zulaika / Q4891554
# Josebe Iturrioz

Josebe Iturrioz López, ezizenez Itu (Ordizia, Gipuzkoa, 1978), euskal aktibista transfeminista da.

## Bizitza eta ibilbidea
### Ibilbide akademiko eta profesionala

Filosofian lizentziatua da (EHUko Donostiako fakultatea). EHUko Berdintasun Masterra egin eta Tolosan zazpi urtez aritu izan da berdintasunerako teknikari gisa eta beste bi urtez Gipuzkoako Foru Aldundiko Berdintasunerako Zuzendaritzan aholkulari moduan. Eskola publikoan filosofia irakasle lanetan ere aritua da.

### Ekintzaile-ibilbidea

Transfeminista, transgenero, lesbiana, tortillera, bollera, ez emakume, ez gizon bezala definitzen du bere burua. Bizitza osoan zehar emakumeen aldeko borrokan oso konprometitua egon da, Plazandreok plataforman lehenik eta 2000. urtean sortu zen Medeak taldeko aktibista ondoren. Drag King tailerrak ematen ditu eta orduan Pepo edo Borja bezala ere agertu ohi da..
2008an Portugaleten burutu ziren Euskal Herriko 4. jardunaldi feministetan protagonismoa hartzen hasi zen eta geroztik Euskal Herrian transfeminismoaren erreferente mediatiko bihurtu da.
2015eko udal hauteskundeetan Plazandreok-en oinordekoa zen Plaz hautagaitzako alkategaia izan zen.
   "Feminismoak opresio desberdinak ulertzeko sekulako aterkia eman digu''.

## Argitalpenak

* 2005, Epistemologías y políticas articuladas de sexo y género.
* 2015, Buffy cazavampiros: feministas, lesbianas y brujas.

## Erreferentziak

* ↑ «Zertan datza transfeminismo izeneko hori? GALDE» www.galde.eu (Noiz kontsultatua: 2018-08-04).
* ↑ Hurbilean | Josebe Iturrioz transfeminista. (Noiz kontsultatua: 2017-08-29).
* ↑ Gizonen azalean. (Noiz kontsultatua: 2017-08-29).
* ↑ Josebe Iturrioz aurkezpena (Gasteizko Berdintasunerako Zerbitzua). .
* ↑ Amaya, Nagore Ares. ««Feminismoa funtsezkoa da aldaketarako»» Berria (Noiz kontsultatua: 2017-08-29).
* ↑ «2015EKO UDAL HAUTESKUNDEAK.HAUTESKUNDE ADMINISTRAZIOA.DONOSTIALDEKO HAUTESKUNDE BATZOR­DEA» ORAIN Gipuzkoa (Gipuzkoako Aldzikari Ofiziala) (Noiz kontsultatua: 2019-10-05).
* ↑ «Josebe Iturrioz: Feminismoak opresio desberdinak ulertzeko sekulako aterkia eman digu» EITB Euskal Irrati Telebista 2022-03-07 (Noiz kontsultatua: 2022-03-07).
* ↑ (Gaztelaniaz) Iturrioz, Josebe. (2005). «Epistemologías y políticas articuladas de sexo y género» Bitarte: Revista cuatrimestral de humanidades 12 (36) ISSN 1133-6110. (Noiz kontsultatua: 2018-08-04).
* ↑ Vírgenes catódicas, putas recalcitrantes. (1ª ed. argitaraldia) Txalaparta 2015 ISBN 9788416350117. PMC 911117053. (Noiz kontsultatua: 2018-08-04).

## Ikus, gainera

* Transfeminismoa
* LGTBIQ

## Kanpo estekak

* Josebe Iturriozen "Kolapso patriarkalari, konponbide feminista" hitzaldia (2020)
* Josebe Iturriozi elkarrizketa EITB1n Autentikoak saioan.(2019/05/25)
* Josebe Iturriozek Berria egunkarian idatzitako artikuluak
* Josebe Iturriozek Argia astekarian idatzitako artikuluak
* Josebe Iturrioz EITBn "Berandu baino lehen" saioko bideoak
* Josebe Iturrioz EITBn Gu ta gutarrak saioan
* Josebe Iturrioz EITBn Euskadi Gaztean DIDA saioan
* Josebe Iturrioz YouTuben
* Datuak: Q38154847
* Aipu famatuak: Josebe Iturrioz
# Josebiñe (izena)

Josebiñe emakumezko izena da, Sabin Aranak sortutakoa. Bere garaian erabilera handia izan arren, orain ez da izen oso zabaldua, eta Euskal Herrian 20 pertsona baino gutxiagok deitzen dira horrela. Josefina edo Josephine izenaren itzulpena da.

## Ikus, gainera

* Deun-ixendegi euzkotarra

## Kanpo estekak

* Datuak: Q25479814
# Itziar Sistiaga

Itziar Sistiaga Solana (Irun, 1980) gipuzkoar eleberrigilea da. 2012an El veto bere lehen eleberria argitaratu zuen. Bost urte beranduago, 2017an Lejos en mí izeneko obra berria.
# Itziar Zabala (argipena)

Itziar Zabala pertsona hauetako bat izan daiteke:
* Itziar Zabala Bilbao (1959), bizkaitar itzultzailea;
* Itziar Zabala Zurinaga (1994), bizkaitar eskalatzailea.
# Itziar Zabala Bilbao

Itziar Zabala Bilbao (Leioa, 1959) euskal itzultzailea da, besteak beste, Percy Jackson eta Olinpiarrak sagako bi liburu euskarara itzultzeagatik ezaguna. Euskal Itzultzaile Zuzentzaile eta Interpreteen Elkarteko (EIZIE) kidea da. Gutxienez 11 lan itzuli ditu erdaretatik euskarara, gehienak ingelesetik, baina baita ere alemanera eta espainieratik. Itzulpen gehienak haur eta gazte literatura generoko lanak dira.

## Lanak

Besteak beste, hauek dira Itziar Zabalak euskarara itzuli dituen lanak:
* Zezilia, Samuel eta Barraskilo kalakaria. Mezulari. 2005.
* Hala izan zen. Mezulari. 2005.
* Kika Supersorgina eta araoen liburua. Mezulari. 2009.
* Monster high. Mezulari. 2010.
* Kika Supersorgina eta espazioko abentura. Mezulari. 2010.
* Munstroak gure artean. Mezulari. 2011.
* Izan amets handi Lili txiki! Mezulari. 2013.
* Aski da nahi izatea. Mezulari. 2013.
* Labirintoko borroka. Mezulari. 2015.
* Olinpoko azken heroia. Mezulari. 2016.
* Kika Supersorgina eta adarbakarra. Mezulari. 2017.

## Erreferentziak

* 1 2 3 «NorDaNor | EIZIE» nordanor.eus (Noiz kontsultatua: 2021-01-08).
* Datuak: Q104736793
# Itziar Zabala Zurinaga

Itziar Zabala Zurinaga (Dima, Bizkaia, 1994ko irailaren 16a) eskalatzailea da.

## Biografia

Haur hezkuntza ikasketak egin zituen Bilbon. Medikuntza txinatarra, kiromasajea eta osteopatia ere ikasia da.

### Kirolari ibilbidea

Betidanik gustatu izan zaio kirola egitea, baina eskalada probatu zuenetik, beste kirol gutxitan aritu da. Dimako eskalada hormara joaten hasi zen, eta eskalatzea bere pasio bihurtu zen. Herrian Rockmaster eskalada txapelketa antolatzen zen eta bertara joaten ziren eskalatzaileak ikusita, 12 urterekin hasi zen eskalatzen.
Eskalatzen hasi eta pare bat hilabetera, Bizkaiko eskolarteko txapelketa batean parte hartu eta irabazi egin zuen. Ondoren, Euskadiko txapelketan eta harrezkero hainbat garaikur irabazi ditu.
Lagunekin hasi zen eskalatzen, jolas soil bat lez, baina Itziarrek horretan jarraitzea erabaki zuen. Eskalatzen hasi eta oso gutxira, bere lehenengo 7ak egiten hasi zen, Euskal Herriko txapeldun, Espainiako txapeldun eta nazioarteko txapelketetan ikusi zuen bere burua, baina sentitu zuen jolas bat izatearen esentzia galtzen ari zela.
Denbora batez eskalatu barik egon zen, ez bazuen eskalatzeko gogorik sentitzen, ez zen bueltatuko, baina ez zen horrela izan, eta inoizko gogo handienarekin hasi zen berriro ere. Gaur egun asko bidaiatzen du eta beti uztartzen du eskaladarekin.
Leku gustukoena eskalatzeko Baltzola du, etxe inguruan duen altxorra.

### Lorpenak

Hainbat txapelketatan garaile izatea lortu du. Euskal Herri, Espainia, Europa eta Mundu mailako txapelketetan parte hartu du.
2011n 18 urtez azpiko Zailtasuneko Eskaladan Espainiako Kopa eta Txapelketa irabazi zituen.
2015eko Espainiako Eskalada Kopako txapeldun izan zen.

### Bestelakoak

2021ean, Itziar Zabala protagonista duen Amagana dokumentala estreinatu zen BBK Mendi Film Festibalean. Jon Goikoetxea Lopez de Alda eta Iker Larrañaga Peral zuzendarien lanean, Dimako eskalatzailearen kirol ibilbidea islatzen da, Bihotz Gorospek jarritako musika bandaren laguntzaz. Mendi film festibalean euskaraz egindako pelikularik onenaren saria jaso zuen Amagana dokumentalak.

## Erreferentziak

* ↑ Ugartemendia, Unai. ««Guztiz baztertu nuen eskalada, zer nahi nuen argi izateko»» Berria (Noiz kontsultatua: 2021-05-10).
* 1 2 Unknown. ITZIAR ZABALA ESKALATZAILEA. (Noiz kontsultatua: 2021-05-10).
* ↑ BAO, La Revista de Bilbao | Itziar Zabala. Escalada y libertad. (Noiz kontsultatua: 2021-06-22).
* ↑ (Gaztelaniaz) «Itziar Zabala» mendi-kirolak (Noiz kontsultatua: 2021-05-10).
* ↑ «lorpenen zerrenda» www.digitalrock.de (Noiz kontsultatua: 2021-06-22).
* ↑ EMFko emakumeen egiak. .
* ↑ «'Amagana'» www.kulturklik.euskadi.eus 2021-11-22 (Noiz kontsultatua: 2021-12-14).
* ↑ «Amagana pelikularen estreinaldia BBK Mendi Filmen» EITB Euskal Irrati Telebista 2021-12-06 (Noiz kontsultatua: 2021-12-14).
* ↑ «"Amagana" dokumentalak Mendi Film Festibalean euskaraz egindako pelikularik onenaren saria jaso du» EITB Euskal Irrati Telebista 2022-01-02 (Noiz kontsultatua: 2022-01-03).

## Kanpo estekak

* Itziar Zabala Euskal Herriko 2016ko boulder txapelketan. Bideoa
* Datuak: Q106802905
# Itziar Ziga

Itziar Ziga (Errenteria, 1974) euskal idazle, kazetari eta ekintzaile feminista da.

## Ibilbidea

Errenterian jaio eta bizi izan zen. Iruñerako bidea hartu zuen bere amari tratu txarrak ematen zizkion aitaren atzaparretatik ihesi.
Iruñean Elizaren autoritatea ezagutu eta handik Bartzelonara joan zen bizitzera. Front d'Alliberament Gai de Catalunyan edo ex_dones talde feministaren kidea, Andra egunkarian lan egin zuen. Pikara Magazinen kolaboratu du. Bere lanetan kritika egiten dio feminismoaren historia bakarrari. Malditas liburuan, adibidez, emakume zapalduenak bistaratu nahi izaten ditu, garai guztietako emakume beltz, anarkista, transexual, bollera eta pobreak, borroka feminista erradikal bati eman ziotenak bizitza, genero-zapalkuntza ez ezik, haien bizitzetako zapalkuntza guztiak ere borrokatu dituztenak.
| « | Ez dakit noiz hilko naizen, baina munduak segiko du izaten kapitalista, patriarkala eta kabroia populazioaren gehiengoarentzat. Bizi naizen artean ez ditut onartu nahi zoriontsu izatea eragozten didaten kateak. | » |
| —Itziar Ziga |||

## Lanak

* Dels drets a les llibertats, Virus, Bartzelona, 2008
* Devenir perra, Melusina, Bartzelona, 2009.
* Un zulo propio, Melusina, Bartzelona, 2010.
* El género desordenado, Egalés, Bartzelona - Madril, 2010.
* Glamur i resistència, El Tangram, Bartzelona, 2011.
* Sexual herria, Txalaparta, Tafalla, 2011.
* Malditas, Txalaparta, Tafalla, 2014.
* Vírgenes catódicas, putas recalcitrantes, Txalaparta, Tafalla, 2015. Katixa Agirre, Iratxe Fresneda, Josebe Iturrioz eta Irati Jimenezekin batera.
* SCI-FEM Variaciones feministas sobre teleseries de ciencia ficción, Txalaparta, Tafalla, 2019. María Castejón, Irati Jimenez eta Rebeca Suárezekin batera.
* La feliz y violenta vida de Maribel Ziga. Txalaparta, Tafalla, 2020.

## Erreferentziak

* ↑ «Es momento de travestir al gudari y hacer más la puta, en el sentido más hedonista» Gara 2011-12-28.
* ↑ www.funtsak.com, Funtsak-Diseño y Programación Web-. «Itziar Ziga: «Siempre he sido muy devota de nuestras genealogías más radicales»» www.txalaparta.eus (Noiz kontsultatua: 2020-10-25).
* ↑ (Gaztelaniaz) Ziga, Itziar. «Itziar Ziga, autora en pikara magazine» pikara magazine (Noiz kontsultatua: 2020-10-25).
* ↑ «'Feminitate hitzari alergia harrigarria diogu feministok'» Argia (Noiz kontsultatua: 2020-10-25).
* ↑ (Gaztelaniaz) Ziga, Itziar. (2014). Malditas: una estirpe transfeminista. ISBN 978-84-15313-93-9. PMC 893861554. (Noiz kontsultatua: 2020-08-21).

## Kanpo estekak

* (Gaztelaniaz) Bloga
* Datuak: Q11684114
# Josep Subirà

Josep Subirà i Puig (Bartzelona, 1925eko abuztuaren 28a - Nogent-sur-Marne, 2015eko abenduaren 11) eskultore ospetsua izan zen. Frantzian bizi zen.

## Biografia

Josep Subirà Bartzelonan 1925eko abuztuaren 28an jaio zen. Hiri bereko Arte Ederren Eskolan ikasi ondoren Monjon i Colleten tailerrean ikasi zuen, Apel·les Fenosan. 1951an , 26 urte zituelarik, lehen erakusketa egin zuen, Bartzelonan alegia. 1955tik Paris inguruko herri batean bizi eta lan egin zuen. 1967an bere lehenengo erakusketa Parisen egin zuen; geroztik haren presentzia Pariseko arte galerietan ohikoa izan zen, bereziki Ariel galerian. 1971an Eskultura Gaztearen Saloiaren zuzendaritzan hartu zuen parte. 1985an Elf Aquitaine fundazioak saritu zuen. 1986an Collioureko eskultura saria jaso zuen. Subiràren eskulturak Frantziako toki askotan ikus daitezke gaur egun: Bordeleko Unibertsitatean, Reimsen, Guyancourten, Parisen, Andorran...

## Estiloa

1962tik egileak kupela zaharrak eta egurrak torlojuez lotuta erabili zituen egitura erraldoiak egiteko oinarrizko materialak moduan.

## Erreferentziak

* ↑ www.lavanguardia.com/vida/20151211/30738103962/fallece-en-francia-a-los-90-anos-el-escultor-barcelones-josep-subira-puig.html

## Kanpo loturak

* (Frantsesez): José Subirà-Puig Arte Garaikidearen Entziklopedian
* (Frantsesez): José Subirà-Puig eskultorearen webgune ofiziala.
* Datuak: Q595230
# Josep Tarradellas

Josep Tarradellas i Joan (Cervelló, Baix Llobregat, 1899ko otsailaren 19a - Bartzelona, 1988ko ekainaren 10a) katalan politikaria izan zen.
Gaztetan, hainbat erakunde politiko eta sindikal nazionalista eta ezkertiarreko kidea izan zen. 1931n, Esquerra Republicana de Catalunyako idazkari orokorra izendatu zuten. Konstituzio Gorteetan diputatua izanik, Francesc Maciàren agindupean kontseilaria ere bazen.
Frantzian erbesteratuta 1939tik, 1954an kanpoko Generalitateko presidente izendatu zuten (125.a). 1977ko urrian, Adolfo Suárez eta Joan Karlos I.arekin hitzartu ondoren, Kataluniara Generalitateko presidente gisa itzuli ahal izan zen. Iristean, «Ja soc aqui!» («Hemen naiz jadanik!») iragarri zuen. Nazio-batasuneko gobernua osatu zuen instituzio demokratikoak berriz abian jartzeko. 1980ko Kataluniako Parlamenturako lehenengo hauteskundeekin bukatu zen haren presidentetza, Jordi Pujolek ordezkatu zuenean.

## Ikus, gainera

* Kataluniako Generalitateko presidenteen zerrenda
* Espainiako Trantsizio Demokratikoa
* Datuak: Q8005
* Multimedia: Josep Tarradellas / Q8005
# Josep Pla

Josep Pla i Casadevall (Palafrugell, Baix Empordà, 1897ko martxoaren 8a, - Llofriu (Palafrugell), 1981eko apirilaren 23a) idazle eta kazetari katalana izan zen.
Bere literatura-obra zabala eta originalak 6 hamarkada hartzen ditu eta 30.000 orrialde baino gehiago. Katalan hizkuntzaren modernizazioan funtsezkoa izan zen, baita bertako tradizioak zabaltzen ere. Bere iritzi-artikuluak, kazetari kronikak eta hainbat herrialdetan egindako erreportaje sozialak XX. mendeko historiaren testigantza bikainak dira. Horregatik guztiagatik, aho batez literatura katalan garaikidearen prosa egile nagusitzat jotzen dute adituek.

## Bizitza

Bartzelonako Unibertsitatean zuzenbide-ikasketak egin ondoren, kazetari-lanak egin zituen Europan Madrilgo eta Bartzelonako egunkarientzat. Kronikak, biografiak, saiakerak, kontakizunak eta eleberriak eman zituen argitara. Katalanez eta gaztelaniaz idazten zuen.

## Lanak

Cartes de lluny (1928, Urrutiko gutunak), Viatge a Catalunya (1934, Kataluniara bidaia), Francesc Cambó (1928-1930), Llanterna màgica (1926, Linterna miresgarria), Els pagesos (1952, Baserritarrak) eta El carrer estret (1951, Kale estua).
Harenak dira, halaber, Les hores (1953, Orduak), Els anys (1953, Urteak), Els moments (1954, Uneak) trilogia, Articles sense cua (1975, Isatsik gabeko artikuluak), Notes del capvestre (1979, Arratseko oharrak), Veure Catalunya (1979, Ikus Katalunia) eta Obres de museu (1981, Museoko obrak), azken hori Salvador Dalí-rekin egina. Azterlari zorrotza eta estilo zuzenekoa zen; kronika eta egunkari-moldeetan nabarmendu zen bereziki.
1980an Kataluniako Generalitateak Urrezko domina eman zion.

## Ikus, gainera

* Katalanezko literatura

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Katalanez) (Gaztelaniaz) (Ingelesez) (Frantsesez)Josep Pla Fundazioaren webgune ofiziala
* Datuak: Q740256
* Multimedia: Josep Pla / Q740256
# Josep Rull

Josep Rull i Andreu (Terrassa, Vallès Occidental, Katalunia, 1968ko irailaren 2) abokatu eta politikari katalana da, Kataluniako Parlamentuako hirugarren idazkaria. 2012ko martxoaren 24tik Kataluniako Konbergentzia Demokratikoa alderdi politikoaren idazkari nagusia da ere.
Kataluniako prozesu independentistaren alde egindako lanagatik, espainiar botere politiko eta judizialak preso politiko sartu zuten 2018ko martxoan. Bi semeren aita da.

## Ikus, gainera

* Kataluniaren independentziarako 2017ko erreferenduma
* Datuak: Q17036721
* Multimedia: Josep Rull i Andreu / Q17036721
# Josep Puig i Cadafalch

Josep Puig i Cadafalch (1867ko urriaren 17a, Mataró, Bartzelonako probintzia – 1956ko abenduaren 23a, Bartzelona) kataluniar arkitekto modernista, arte historialaria eta politikaria izan zen.
Bere arkitektura lan garrantzitsuenen artean Amatller Etxea, Bartzelonako Espainiako enparantza edota Les Punxes Etxea daude.

## Lan nabarmenenak

* Casa Macaya (Bartzelona)
* Amatller Etxea (Bartzelona, Paseo de Gracia, 41) (1898 – 1900)
* Casa Company (Bartzelona)
* Casa Trinxet (Bartzelona; Còrcega kalea, 268 – desagertua)
* Casa Serra (Bartzelona)
* Casa Llorach (Bartzelona, Muntaner kalea, - desagertua)
* Casa Martí (Bartzelona; Montsió kalea, 3 bis – hemen Els Quatre Gats kafetegia zegoen)
* Casa Muley-Afid (Bartzelona)
* Casa Muntades (Bartzelona)
* Les Punxes Etxea / Terrades Etxea (Bartzelona; Diagonal etorbidea, 416–420) (1903–1905)
* Casa Sastre Marquès (Bartzelona)
* Fábrica Casaramona (Bartzelona)
* Baró de Quadras jauregia (Bartzelona; Diagonal etorbidea, 373 eta Rosselló kalea, 279) (1904–1906)
* Torre Pastor de Cruïlles (Bartzelona)
* Casa Garí (Argentona)
* Casa Puig i Cadafalch (Argentona)
* Casa Furriols (La Garriga)
* Casa do Concello (Mataró)
* Casa Coll i Regàs (Mataró)
* Casa Parera (Mataró)
* Casa Sisternes (Mataró)
* El Rengle (Mataró)
* La Beneficiència (Mataró)
* Caves Codorniu (Sant Sadurní d'Anoia)
* "La telegrafia" (El Prat de Llobregat)
* Andorra la Vellako Santo Eliza (Andorra la Vella), zaharberritzea
* Datuak: Q12750
* Multimedia: Josep Puig i Cadafalch / Q12750
# Josep Soler i Sardà

Josep Soler i Sardà (Vilafranca del Penedès, 1935eko martxoaren 25a - Bartzelona, 2022ko urriaren 9a) kataluniar musikagilea izan zen.
Bartzelonan egin zituen ikasketak. 1960an Montecarloko Operaren lehen saria irabazi zuen Agammenon-ekin. Erdi Aroko, Berpizkundeko eta Barrokoko estiloak Stravinski, Bartók eta Messiaenekin nahastu zituen, eta gero eta musika molde abstraktuagoak erabili zituen teknika serialaren eta elementu inpresionista eta espresionistak txertatzen hasi zenez geroztik. Musikagile independentea izan zen eta eragin handia izan zuen geroztikakoengan. Lanik aipagarrienak: Biola eta orkestrarako kontzertua (1979); Shakespeareren hiru soneto (1979). Teorialari gisa, hauek zituen idatzitako lanik inportanteenak: Fuga, historia y técnica (1980, Fuga, historia eta teknika); Historia de la música (1982, Musikaren historia); Monografía sobre Tomás Luis de Vitoria (1983, Tomás Luis de Vitoriari buruzko monografia).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/3/6 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3184122
* Multimedia: Josep Soler / Q3184122
# Josep Suriá

Josep Suriá Cutrina (Guardiola de Font-rubí, 1938ko azaroaren 10a) kataluniar txirrindulari ohia da, profesionala 1963 eta 1969 artean.

## Palmaresa

1962
* 2. Nafarroako Itzulian
1965
* 2. Levanteko Itzulian
* 5. Bartzelona-Andorran
* 6. Jaumendreu garaikurran
1966
* 3. Levanteko Itzulian
* 3. Bartzelona-Andorran
* 8. Errioxako Itzulian
1967
* 7. Levanteko Itzulian
1968
* Nafarroako Itzulia
* 7. Levanteko Itzulian
1969
* 9. Andaluziako Itzulian eta etapa 1
* Kolonbiako Itzuliko etapa 1

## Sailkapen orokorra Itzuli Handietan

| Itzulia | 1963 | 1964 | 1965 | 1966 | 1967 | 1968 | 1969 |
| Italiako Giroa | - | - | - | - | - | - | - |
| Frantziako Tourra | - | - | - | - | - | - | - |
| Espainiako Vuelta | UT | - | - | 33. | 36. | - | - |
-: Ez zuen parte hartu

## Taldeak

* Ferrys (1963-1964)
* Picadero-Damm (1965)
* Ferrys (1966-1967)
* La Casera-Bahamontes (1968-1969)
* Werner (1970)

## Kanpo estekak

* Josep Suriá - ProCyclingStats
* Datuak: Q56741327